**Συμβούλιο Περιβαλλοντικής Εκπαίδευσης**

***2o ΠΑΝΕΛΛΑΔΙΚΟ ΕΠΙΜΟΡΦΩΤΙΚΟ ΣΕΜΙΝΑΡΙΟ ΓΙΑ ΤΟ ΑΕΙΦΟΡΟ ΕΛΛΗΝΙΚΟ ΣΧΟΛΕΙΟ***

Η Παιδαγωγική Ομάδα του Συμβουλίου Περιβαλλοντικής Εκπαίδευσης (ΣΠΕ) της Ελληνικής Εταιρείας Περιβάλλοντος και Πολιτισμού (ΕΛΛΕΤ) με την υποστήριξη του Ιδιωτικού Δημοτικού Σχολείου Ελληνογαλλικής Σχολής «Άγιος Ιωσήφ», οργανώνει το 2ο Πανελλαδικό επιμορφωτικό σεμινάριο με θέμα: **«Διεργασίες για το χτίσιμο του ΑΕΙΦΟΡΟΥ ΕΛΛΗΝΙΚΟΥ ΣΧΟΛΕΙΟΥ: όλοι νοιαζόμαστε όλοι συμμετέχουμε»**

***Στο σεμινάριο επιδιώκεται:***

1. Να γνωριστούν οι εκπαιδευτικοί που εργάζονται ή θα εργαστούν στο πλαίσιο του αειφόρου σχολείου με τα μέλη της παιδαγωγικής ομάδας του προγράμματος, αλλά και μεταξύ τους (μελλοντική συνεργασία).
2. Να ωφεληθούν από την εμπειρία των σχολείων που έχουν ήδη προχωρήσει στο χτίσιμο της αειφορίας στο σχολείο τους.
3. Να αποσαφηνίσουν σχετικές έννοιες, καθώς και τρόπους οργάνωσης και προγραμματισμού, ώστε η έννοια της αειφορίας να αρχίσει να γίνεται πράξη σιγά-σιγά στο κάθε σχολείο.
4. Να αποκτήσουν την εμπειρία (βιωματικά εργαστήρια/ομαδοσυνεργατική μέθοδος) μέσα από την πράξη για το πλαίσιο αξιών, αλλά και τους τρόπους εργασίας που χαρακτηρίζουν ένα αειφόρο σχολείο (πχ. τί κάνουμε όταν έρθει η ώρα που πρέπει να πάρουμε αποφάσεις για το ΤΙ, το ΠΩΣ και το ΓΙΑΤΙ)
5. Να αποκτήσουν τη δυνατότητα να δράσουν πολλαπλασιαστικά στο σχολείο τους.
6. Να βιώσουν καταστάσεις, ελπίζοντας ότι θα τους βοηθήσουν στην προσωπική και επαγγελματική τους εξέλιξη.

***ΠΟΥ ΑΠΕΥΘΥΝΕΤΑΙ:*** Το σεμινάριο απευθύνεται σε εκπαιδευτικούς Πρωτοβάθμιας και Δευτεροβάθμιας Εκπαίδευσης, με προτεραιότητα αυτούς που υπηρετούν σε σχολεία εγγεγραμμένα στο πρόγραμμα ΑΕΙΦΟΡΟ ΕΛΛΗΝΙΚΟ ΣΧΟΛΕΙΟ: Όλοι νοιαζόμαστε, όλοι συμμετέχουμε, ή που είναι σε επικοινωνία μαζί μας για να εγγραφούν, και σε Υπευθύνους Σχολικών Δραστηριοτήτων (Περιβαλλοντικής Εκπαίδευσης, Αγωγής Υγείας , Πολιτιστικών).

***ΧΩΡΟΣ ΚΑΙ ΧΡΟΝΟΣ ΥΛΟΠΟΙΗΣΗΣ:*** Η συνάντηση θα πραγματοποιηθεί στο Ιδιωτικο Δημοτικό Σχολείο της Ελληνογαλλικής Σχολής «Άγιος Ιωσήφ», το Σαββάτο,  **1 Νοεμβρίου 2014 από τις 9.00 μέχρι τις 16.00.** Η διεύθυνση του Σχολείου είναι Πέτρου Ράλλη 2 Πεύκη και μπορεί κάποιος να μετακινηθεί ως εκεί με τον ΗΛΕΚΤΡΙΚΟ (Στάση Μαρούσι) και το Λεωφορείο Α8 (11η στάση Αμαρουσίου, αριστερά στην οδό Βάζου, που εξελίσσεται σε Π. Ράλλη)

***ΥΠΟΒΟΛΗ ΑΙΤΗΣΕΩΝ:*** Για την καλύτερη διοργάνωση του σεμιναρίου, παρακαλούνται οι ενδιαφερόμενοι εκπαιδευτικοί να συμπληρώσουν και να υποβάλλουν την αίτηση τους στη δικτυακή φόρμα στην ηλεκτρονική διεύθυνση: [<https://docs.google.com/forms/d/1n0wIYcXzEvDFRyRkCWqCAEo3ZM2elb7ANw0prkey3tE/viewform>](https://docs.google.com/forms/d/1sGBxJ-cMqXxkVleXJK9R2djVvnpEeOUP6-IRHYuBym0/viewform)  το αργότερο μέχρι τις 20 0κτωβρίου. Τα ονόματα των επιλεγόμενων θα ανακοινωθούν στην ιστοσελίδα μέχρι τις 24 /10.

***ΒΕΒΑΙΩΣΕΙΣ ΣΥΜΜΕΤΟΧΗΣ:*** Η παρουσία των εκπαιδευτικών οι οποίοι θα δηλώσουν συμμετοχή θα είναι απαραίτητη καθ΄ όλη τη διάρκεια του σεμιναρίου, προκειμένου να δοθεί βεβαίωση συμμετοχής.

|  |
| --- |
| **ΠΡΟΓΡΑΜΜΑ ΤΟΥ ΣΕΜΙΝΑΡΙΟΥ** |
| **9.00-9.30**  | Προσέλευση  |
| **9.30-9.50** | *Το όραμα του* ***ΑΕΙΦΟΡΟΥ ΕΛΛΗΝΙΚΟΥ ΣΧΟΛΕΙΟΥ : Όλοι νοιαζόμαστε όλοι συμμετέχουμε*** |
| **9.50-10.30** | *Τρόποι συνεργασίας και οργάνωσης της εκπαιδευτικής κοινότητας για το χτίσιμο του ΑΕΙΦΟΡΟΥ ΣΧΟΛΕΙΟΥ. Παρουσιάσεις σχολείων* |
| **10.30-11.00** |  ***Διάλειμμα για καφέ*** |
| **11.00-12.30** |  *Βιωματικό εργαστήριο με θέμα τη δημιουργία ομάδας για την αναζήτηση διάχυσης των δράσεων σε όλο το σχολείο* |
| **12.30-13.30** | *Παρουσίαση εργασιών σε ολομέλεια*  |
| ***13:30-14.00*** |  **Διάλειμμα για ελαφρύ γεύμα** |
| ***14.00-15.30*** | Επιλογή ενός βιωματικού εργαστηρίου ανάμεσα σε 5-6 επιλογές όπως είναι:1. Για τη Δημοκρατία,
2. για τα συναισθήματα στο σχολείο,
3. για το βιοκλιματικό κτίριο,
4. για το σχολικό κήπο,
5. για τη διατροφή
6. για τα απορρίμματα
7. Για την κομποστοποίηση
8. Για την ενέργεια
9. Άσκηση και φύση
 |
| ***15.30-16.00*** |  *Αξιολόγηση – Προοπτικές*  *Κλείσιμο του σεμιναρίου*  |

***ΣΧΕΔΙΑΣΜΟΣ ΟΡΓΑΝΩΣΗ ΚΑΙ ΕΜΨΥΧΩΤΕΣ ΤΩΝ ΒΙΩΜΑΤΙΚΩΝ ΕΡΓΑΣΤΗΡΙΩΝ***

1. Δρ Αγγελίδου Ευαγγελία , Βιολόγος, Σχολ. Σύμβουλος ΠΕ04
2. Δρ Γκαρτζονίκα Ελευθερία, Σχ. Σύμβουλος Φυσικής Αγωγής. Δ΄Αθήνας
3. Δρ Δεδούλη Μαρίνα, Επ. Σχολική Σύμβουλος Φιλολόγων
4. Δημοπούλου Μαρία, M.ed.,Υπεύθυνη Περιβαλλοντικής Εκπαίδευσης ΔΙΠΕ, Α’ Αθήνας
5. Δρ Ιωάννου Θάνος, Φυσικός, Υπεύθυνος Περιβαλλοντικής Εκπαίδευσης ΔΙΔΕ Δ΄Αθήνας
6. Δρ. Λαλαζήση Χρύσα, Αρχιτέκτων και Πολιτικός Μηχανικός, Σχ. Σύμβουλος
7. Δρ Σπυροπούλου Δήμητρα, Φυσικός, Επ. Σύμβουλος Π.Ι
8. Δρ Σωτηροπούλου Δήμητρα, Γεωπόνος, Διευθύντρια ΕΠΑΛ
9. Τσιμάκη Περσεφόνη, Νηπιαγωγός, τ. Μέλος Παιδαγωγικής Ομάδας ΚΠΕ Δραπετσώνας
10. Δρ. Φέρμελη Γεωργία, Γεωλόγος, τ Υπεύθυνη Περιβαλλοντικής Εκπαίδευσης ΔΙΔΕ Α’ Αθήνας
11. Φρατζή Αντιόπη, M.ed , Διευθύντρια Δημοτικού Σχολείου
12. Χαραλαμπάτου Ελένη, Χημικός, M.ed, Υπεύθυνη ΕΚΦΕ Νίκαιας
13. Χατζηλαζαρίδου Σουμέλα, Χημικός, M.ed, Διευθύντρια Γυμνασίου

**Επικοινωνία:** Κατερίνα Χουλιαρά, (Συνεργάτης ΣΠΕ) Συμβούλιο Περιβαλλοντικής Εκπαίδευσης, ΕΛΛΗΝΙΚΗ ΕΤΑΙΡΕΙΑ Περιβάλλοντος και Πολιτισμού. Τριπόδων 28, 10558, Πλάκα, Τηλ. 210-3225245 εσωτ.5 fax. 210-322524 spe@ellinikietairia.gr και aeiforosxoleio@gmail.com

Συντονισμός: Αγγελική Τρικαλίτη**,** Πρόεδρος ΣΠΕ, 210 9815428, 6932521535, atrikal13@gmail.com